Tanzania mampanin Samia Suluhu Hassan atwa fawohodie afedidie a wɔahyɛhyɛ sɛ anka ɛrebɛkɔ so Fiada, Ↄpɛnimma 9, 2022 mu no mu, na wɔadane sika a anka wɔde rebɛbɔ saa bra yi sɛ wɔmfa nsisi adan a mmɔfra da mu wɔ sukuu mu no mma mmɔfra a sɛbe wɔhia mmoa soronko no.
Saa afedida yi ne deɛ ɛtɔ so 61 a anka ɛho ka no bɛsi $445,000, nanso wɔkyerɛ mu a, wɔde saa sika yi bɛsisi adan a asukuufoɔ da mu ahodoɔ nnwɔtwe wɔ mfitiaseɛ sukuu ahodoɔ a atwa ɔman no mu ahyia mu.
Ↄsoafoɔ a ɔhwɛ ɔman no nsɛm soɔ, George Simbachawene kaa no Dwoada, Ↄpɛnimma 5, 2022 no mu sɛ wɔagyae sika no mu a wɔrebɛhyɛ aseɛ de ayɛ saa adwuma no.
Ↄkyerɛ sɛ, sɛ ɔman no bɛto santene ahodoɔ abɔ dwa dataa adi saa afedida yi deɛ, anka wɔbɛkae afefidadie no wɔ berɛ wɔ a wɔne amansan redi nkɔmmɔ adwennwene ɔman no mpuntuo ho mmom.
Mpɛn pii no, ɛyɛ a anka wɔde santene ne edwabɔ ne anigyeɛ ne apontoɔ na ɛdi fawohodie afedida no. Ↄkaa sɛ wɔbɛhyehyɛ adwentoatoa ne nhyiamu ahodoɔ wɔ mansini ne mantan ahodoɔ no mu ama mansini ne mantam no mu mpanimfoɔ no adi anim ama wɔadi asetena mu dwuma binom wɔ mmeaeɛ binom a hospital mu asiesiee, sukuu mu asiesiee, nkɔkora ne mmera ne nnipa a wɔhia mmoa soronko fie asiesiee nso ka ho.
Sɛ yɛhwɛ a, ɛnyɛ wei ne berɛ a ɛdi kan a Tanzania atwa ne fawohodie afedidadie mu. Afe 2015 mu no, Ↄmampanin John Magufuli a na ɔte adwa so saa berɛ no twaa afedidadie no mu maa wɔdanee sika a anka wɔde redi ho dwuma no maa wɔde yɛ Dar es Salaam kwan. Ↄsane yɛɛ saa wɔ afe 2020 mu maa wɔde sika no kɔtotɔɔ apɔmuden ho nneɛma ne mfidie a ɛhia bɛboaa apɔmuden asoɛeɛ no.
Ↄmampanin a ɔte so seesei a no ne ɔbaa a ɔdi kwan a watena ɔmampanin adwa no so.
ℇkyɛree biara na ɔtwee adwene sii apolisifoɔ a wɔn afuru ayɛ dosoo no so hyɛɛ wɔn sɛ wɔnhwɛ mma wɔn so ntete, sɛdeɛ ɛbɛyɛ a wɔn ho bɛyɛ den wɔ adwuma no mu.
Ansa na ɔrebɛyɛ ɔmampanin nnanoo yi ara no, na ɔyɛ mpuntuo adwuma mu panin wɔ Zanzibar aban no mu mfeɛ bebree a atwam no mu. Na ɔsane nso yɛ UN foɔ dwumadie a ℇhwɛ Wiase Nyinaa Nnuanesɛm soɔ no mu panin. Akyire yi, ɔsane bɛyɛɛ ɔkwankyerɛfoɔ panin maa adwumakuo a ɛhwɛ nnwumakuo a aban nsa nna soɔ so wɔ Zanzibar.
Nnaano yi ara, ɔyɛɛ adwuma sɛ mmabunu adwumafa, mmɔfra ne mmaa asoeɛ no so soafoɔ, na ɔhyɛɛ Tanzania mmaa mpanimfoɔ ne mmɔfra nkuran sɛ wɔnni wɔn anisoadehunu akyi na wɔnyɛ ho adwuma.
